31. 12. 91 De Europæiske Fællesskabers Tidende Nr. L 373/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3921/91 af 16. december 1991 om betingelserne for transportvirksomheders adgang til at udføre intern godstransport og personbefordring ad indre vandveje i en medlemsstat, hvor de ikke er hjemmehørende RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 75, under henvisning til forslag fra Kommissionen (!), under henvisning til udtalelse fra Europa-Parlamentet (2), under henvisning til udtalelse fra Det Økonomiske og Sociale Udvalg (?), og ud fra følgende betragtninger: Ifølge Traktatens artikel 75, stk. 1, litra b), indebærer vedtagelsen af en fælles transportpolitik bl. a., at det fastsættes, under hvilke betingelser transportvirksomheder har adgang til at udføre interne transporter i en medlems- stat, hvor de ikke er hjemmehørende; nævnte bestemmelse indebærer fjernelse af enhver restrik- tion over for den virksomhed, der udfører tjenesteydelsen, på grundlag af nationalitet eller som følge af, at virksomhe- den er hjemmehørende i en anden medlemsstat end den medlemsstat, hvor tjenesteydelsen udføres; ikke-hjemmehørende transportvirksomheder bør i overens- stemmelse med Traktatens almindelige principper om lige- behandling og med Domstolens retspraksis herom have adgang til at udføre interne transporter på samme vilkår som dem, der gælder for den pågældende medlemsstats egne transportvirksomheder; (1) EFT nr. C 331 af 20. 12. 1985, s. 2. (2) EFT nr. C 255 af 13. 10. 1986, s. 229. (?) EFT nr. C 328 af 22. 12. 1986, s. 34. det er nødvendigt at undgå konkurrencefordrejninger og forstyrrelser inden for den pågældende markedsordning; de love eller administrative bestemmelser, der er gældende i den medlemsstat, hvor tjenesteydelserne præsteres, skal, for så vidt anvendelsen heraf indebærer begrænsninger i den frie udveksling af tjenesteydelser, være begrundet i almene hensyn; disse bestemmelser finder kun anvendelse, for så vidt de almene interesser ikke allerede er tilgodeset ved de bestemmelser, som den ikke-hjemmehørende trans- portvirksomhed er underlagt i den medlemsstat, hvor den er etableret, og for så vidt det samme resultat ikke kan opnås ved mindre restriktive regler; der bør træffes bestemmelse om en overgangsperiode — UDSTEDT FØLGENDE FORORDNING: Artikel 1 Fra den 1. januar 1993 har enhver transportvirksomhed, der undfører godstransport eller personbefordring ad indre vandveje, adgang til at udføre intern godstransport eller personbefordring ad indre vandveje for tredjemands reg- ning i en medlemsstat, hvor transportvirksomheden ikke er hjemmehørende, i det følgende benævnt »cabotage«, på betingelse af, at — den har hjemsted i en medlemsstat i overensstemmelse med denne medlemsstats lovgivning, og i givet fald, at — den i denne medlemsstat har tilladelse til at udføre international godstransport eller personbefordring ad indre vandveje. ; Såfremt transportvirksomheden opfylder disse betingelser, kan den udføre cabotage midlertidigt i den pågældende medlemsstat uden at oprette et sæde eller andet forretnings- sted der.